section_heading: Povijest
paragraph_text: Godine 2005. FHP je objavio video snimak na kojem su prikazani pripadnici jedinice Škorpioni, jedinice Ministarstva unutrašnjih poslova Srbije, kako ubijaju šest Bošnjaka iz Srebrenice, čime je otkrivena je umješanost Srbije u ratne zločine počinjene u genocidu u Srebrenici. Iste godine je FHP podnio dokaze koje je prikupio o ratnim zločinima u Lovasu Tužitelju za ratne zločine, zahtijevajući od njega da pokrene istragu. Nekoliko godina kasnije (travanj 2008.) je pred Vijećem za ratne zločine u Beogradu počelo suđenje protiv 14 optuženih za sudjelovanje u ubojstvu 70 hrvatskih civila u masakru u Lovasu 1991. godine.